সামরিক বাহিনীতে ড্রোন সরবরাহকারী বেসরকারি সংস্থার তথ্য চুরি, সিট গঠন

ওয়েবডেস্ক: সামরিক বাহিনীতে (Military Forces) ড্রোন সরবরাহকারী বেসরকারি সংস্থার (Private company providing drones) তথ্য চুরির অভিযোগে তীব্র চাঞ্চল্য। বিশেষ তদন্তকারী দল গঠন (special investigation team) কর্নাটক হাইকোর্টের (Karnatak High Court)।

নিউ স্পেস রিসার্চ টেকনোলজিস্ট প্রাইভেট লিমিটেডের প্রাক্তন কর্মীদের দ্বারা ড্রোন উৎপাদন সংক্রান্ত তথ্যচুরির অভিযোগে স্পেশাল ইনভেস্টিগেশন টিম গঠন হাইকোর্টের।

ডিরেক্টর জেনারেল অফ পুলিশ প্রণব মহান্তি, আইপিএস অফিসার ভূষণ গুলাব রাও বোরাসে এবং নিশা জেমসকে নিয়ে গঠিত সিট নতুন করে বিষয়টির তদন্ত করবে।

কর্নাটক রাজ্য সরকারকে অবিলম্বে তদন্তভার হস্তান্তরের নির্দেশ। সিটকে তিন মাসের মধ্যে রিপোর্ট দেওয়ার নির্দেশ বিচারপতি এম নাগপ্রসন্ন’র।

আরও পড়ুন: কী হবে এবার? পাকিস্তানি বিমানের জন্য আকাশপথ বন্ধের পথে ভারত! নিষিদ্ধ পাক জাহাজও

অভিযোগকারী সংস্থার প্রাক্তন কর্মীরা পূর্বতন সংস্থার তথ্য চুরি করে নিজেদের সংস্থা গঠন করেছে। যা জাতীয় সুরক্ষার পক্ষে বিপজ্জনক। কারণ, অভিযোগকারীর মক্কেলদের মধ্যে রয়েছে ভারতীয় সেনাবাহিনী, বিমান ও নৌ বাহিনী, বেল, হ্যাল এবং ডিআরডিও। তারা যাত্রীহীন অত্যাধুনিক ড্রোন তৈরি করে থাকে।

অন্যদিকে সরকারি তদন্তের গাফিলতি সম্পর্কে বিস্ময় প্রকাশ আদালতের। অভিযোগকারীর প্রাক্তন ভাইস প্রেসিডেন্টকে ‘পেপার অ্যারেস্ট’ করা হয়েছে বলে অভিমত আদালতের।

সরকারি তদন্ত ভুয়ো হতে পারে বলেও মনে করছে আদালত। এমন তদন্তের ক্ষেত্রে কারিগরি জ্ঞানের পাশাপাশি ফরেনসিক তথ্য সংগ্রহ ও যাচাইয়ের বিশেষ যোগ্যতা থাকা প্রয়োজন। সাধারণ অপরাধের তদন্তকারীদের দ্বারা এমন অভিযোগের তদন্ত কার্যকর হতে পারে না। অভিমত সহ সিট গঠন করে তদন্তের নির্দেশ।